CHO ตุน Backlog กว่า 2.1 พันลบ. เดินหน้าปรับโมเดลธุรกิจใหม่! ชัดเจน Q3/64
CHO เดินหน้าปรับโมเดลธุรกิจครั้งใหญ่ คาดชัดเจน Q3/64 เปิดแผนดึงยุโรป-จีนร่วมลงทุน "ขอนแก่นโมเดล" แง้ม Backlog กว่า 2.1 พันลบ. 
CHO เดินหน้าปรับโมเดลธุรกิจครั้งใหญ่ คาดชัดเจน Q3/64 เปิดแผนดึงยุโรป-จีนร่วมลงทุน "ขอนแก่นโมเดล" แง้ม Backlog กว่า 2.1 พันลบ.
24 พ.ค. 2564

นายสุรเดช ทวีแสงสกุลไทย ประธานเจ้าหน้าที่บริหาร บริษัท ช ทวี จำกัด (มหาชน) หรือ CHO เปิดเผยว่า บริษัทเตรียมปรับแผนกลยุทธ์ทางธุรกิจ ทั้งการนำธุรกิจเก่ามาทรานฟอร์มนำความเป็นดิจิตัลใส่ลงไป และมีธุรกิจใหม่ที่กำลังดำเนินการอยู่ โดยใช้เรื่องเทคโนโลยีเข้ามาเกี่ยวข้อง ขณะที่ธุรกิจเดิมบางส่วนที่ไม่ทำกำไรอาจจะยุติลง พร้อมทั้งพัฒนาทักษะของบุคลากร คาดว่าจะเห็นความชัดเจนของกลยุทธ์ดังกล่าวได้ในไตรมาส 3/64
โดยปัจจุบัน บริษัทมีงานในมือ (Backlog) ราว 2,115 ล้านบาท ซึ่งจะทยอยรับรู้เป็นรายรายได้ในปีนี้ราว 501 ล้านบาท และจะทยอยรับรู้ฯ ในปีต่อ ๆ ไปอีก 1,614 ล้านบาท
ขณะที่บริษัทมีสัญญาโครงการะระยะยาวที่เป็นรายได้ประจำทั้งหมด 4 โครงการ ได้แก่
1) สัญญางานซ่อมบำรุงรถเมล์ NGV489 ของ JV ระยะเวลา 10 ปี มูลค่าสัญญารวม 1,717 ล้านบาท
2) สัญญาบริหารโครงการบริการเดินรถ มหาวิทยาลัยขอนแก่น 6 เดือน มูลค่าสัญญา 14 ล้านบาท
3) สัญญาโครงการรถรับส่งพนักงาน SCG ระยะเวลา 5 ปี มูลค่าสัญญา 44 ล้านบาท
4) สัญญาโครงการรถรับส่งบุคลากร มหาวิทยาลัยธรรมศาสตร์ ระยะเวลา 5 ปี มูลค่าสัญญา 71 ล้านบาท
ล่าสุด บริษัทยังได้ลงนามข้อตกลงความร่วมมือ (MOU) กับทาง SCG International ซึ่งบริษัทจะขายรถยนต์ไฟฟ้าให้กับเครือ SCG  และจะเป็นผู้ซ่อมบำรุงรถยนต์ไฟฟ้าของ SCG ทั้งหมด รวมทั้งรถยนต์และรถบรรทุกอีกด้วย
ด้านผลิตภัณฑ์ออกแบบพิเศษ รถดับเพลิงและรถกู้ภัย ปัจจุบันสามารถส่งออกไปยังตลาดเวียดนามได้แล้ว และรถบรรทุกขนาดหนัก (Special Trailer) ปัจจุบันได้ส่งออกไปยังประเทศญี่ปุ่นและมีออเดอร์ทยอยเข้ามาเรื่อย ๆ
ส่วนความคืบหน้าการเป็นที่ปรึกษาด้านวิศวกรรมประกอบรถ London Taxi และดูแลงานซ่อมบำรุง ปัจจุบันกำลังพัฒนาให้เป็น EV Taxi ทั้งหมด โดยปัจจุบันมีรถออโตไทป์ออกมาแล้ว และจะทำการทดสอบที่จังหวัดขอนแก่นในเดือนหน้า ซึ่งปีหน้ามีแผนผลิตทั้งหมด 1,000 คัน และธุรกิจบริการศูนย์ซ่อมรถบรรทุก “สิบล้อ 24 ชั่วโมง” ปัจจุบันได้รับผลกระทบจากการแพร่ระบาดโควิด-19 ทำให้ต้องชะลอการขยายสาขาต่าง ๆ ออกไปก่อน โดยปัจจุบันมีสาขาที่เปิดดำเนินการแล้วทั้งหมด 5 แห่ง คือ ขอนแก่น อยุธยา นนทบุรี ชลบุรี(พัทยา) และชลบุรี(แหลมฉบัง)
ด้านโครงการ KKPIF (Khon Kaen Provincial Infrastructure Fund) ปัจจุบันได้รับการอนุมัติจากรัฐบาลและท้องถิ่นเรียบร้อยแล้ว ฝั่งการเงินมี 2 กลุ่มที่จะมา MOU คือกลุ่มยุโรปและจีน ปัจจุบันกำลังอยู่ในช่วงการตรวจสัญญา
นอกจากนี้ยังมีโครงการ Smart Farming ส่งเสริมและสร้างอาชีพให้กับชาวบ้านในยุคโควิด-19 นี้ โดยเป็นโครงการด้านเกษตรกรรมทั้งพืชและสัตว์ ซึ่งมีการใช้แอพลิเคชั่น และ Data หาตลาดให้กับชาวบ้านอีกด้วย